钦定古今图书集成/明伦汇编/氏族典/第100卷 > 《凌迪知万姓统谱》 > 呼良朋
## 钦定古今图书集成/明伦汇编/氏族典/第100卷 > 《凌迪知万姓统谱》 > 呼良朋

按《福清县志》：“良朋字如兰，先世和州人，调镇东卫千
户。良朋伟貌丰颐，都护戚继光奇其状，令督兵转饷，
无后期。屡于海上奏奇捷，升指挥同知。发大炮，沉巨
寇曾一本船，转战大捷，升本省参将。巨寇林凤为滨
海患，良朋先登深入，升广东副总兵，本省都督佥事。
后徙广西大帅，佩征蛮将军印，平昭州，征府江。寻乞”
归。卒。予祭葬，赠骠骑将军、上护军。